22 iyul kuni O‘zbekiston Respublikasining Ummon Sultonligidagi favqulodda va muxtor elchisi etib tayinlangan Anvar Abduxalimov Toshkent shahridan Maskat shahriga jo‘nab ketdi. Tashqi ishlar vazirligi matbuot xizmati ma’lumotiga ko‘ra, u bunga qadar vazirlikning Janubiy Osiyo, Yaqin, O‘rta Sharq va Afrika mamlakatlari bilan hamkorlik boshqarmasida ishlagan. Ma’lumot uchun, Ummon Sultonligi O‘zbekiston mustaqilligini 1991 yil dekabrida rasman tan olgan. Ikki mamlakat o‘rtasidagi diplomatik munosabatlar 1992 yilning 22 aprelida o‘rnatilgan.